Qo‘shma Shtatlarda Rossiyaga qarshi axborot urushini olib borish uchun yangi markaz tashkil etilmoqda, deb xabar berdi Daily Beast nashri. Portal ma’lumotiga ko‘ra, markaz o‘z faoliyatini Davlat departamentidagi ko‘pchilik bilmaydigan idoralararo muassasa orqali olib boradi hamda global hamkorlik Markazi deb yuritiladi. Ta’kidlanishicha, markazni yaratish bo‘yicha loyiha AQShning avvalgi prezidenti Barak Obama ma’muriyati paytida paydo bo‘lgan bo‘lib, u IShIDga qarshi kurashishi lozim edi. Endilikda markaz faoliyati Amerikaning siyosiy raqiblariga qarshi ham yo‘naltiriladi.